Paterna acull la Gala de trofeus del II Circuit Caixa Popular Running Solidari
18/12/2015

# Paterna acull la Gala de trofeus del II Circuit Caixa Popular Running Solidari

[![Gala presentació Circuit Caixa Popular Running Solidari](/images/noticias/2015/12/paterna-running.jpg)](/images/noticias/2015/12/paterna-running.jpg)

18.12.2015

Este esdeveniment esportiu, que l’any que ve celebrarà la seua tercera edició, ha recorregut des del 18 d’abril fins al 22 de novembre les localitats de Paterna, Torrent, Manises, Alaquàs, Albal, Aldaia, Xirivella i Mislata.

El Saló de Plens de l’Ajuntament de Paterna va acollir ahir la Gala d’entrega de trofeus del II “Circuit Caixa Popular Running Solidari” que enguany ha celebrat la seua segona edició i que, des del 18 d’abril fins al 22 de novembre, ha recorregut les localitats de l’Horta de Paterna, Torrent, Manises, Alaquàs, Albal, Aldaia, Xirivella i Mislata.

Davant de la presència de corredors i autoritats de les diferents poblacions col•laboradores, l’alcalde de Paterna, Juan Antonio Sagredo, va agrair a tots els corredors que han participat en el circuit “la seua contribució al fet que este esdeveniment de caràcter solidari haja sigut, per segon any consecutiu, una reeixida cita esportiva” que, en 2016, celebrarà la seua tercera edició, tal com van anunciar ahir durant l’acte els responsables del circuit.